Litoralul, devastat după furtuni. Prefect: Vom cere mâine containere pentru cei cu casele afectate, de la rezerva de stat
Prefectul județului Constanța vrea să solicite ajutorul autorităților naționale după ce mai multe persoane au rămas fără case în urma ciclonului de pe litoral. Mai multe paturi au ajuns deja la cei care s-au trezit cu casele inundate în comuna Amzacea. Prefectul de Constanța a spus la Digi24 că în momentul de față, oamenii de acolo nu mai au apă potabilă după ce puțul s-a defectat.